ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

# R A P O R T D E S P E C I A L I T A T E

1. pentru aprobarea indicatorilor tehnico-economici actualizați ai obiectivului de investiții
2. „Reabilitare, modernizare și extindere Colegiul Silvic Bucovina,
3. municipiul Câmpulung Moldovenesc, județul Suceava”

**INIŢIATOR PROIECT DE HOTÃRÂRE:** Primar, Negură Mihăiţă

Direcția tehnică și urbanism din cadrul Primăriei municipiului Câmpulung Moldovenesc, la proiectul de hotărâre, precizăm următoarele:

În urma demersurilor realizate de către municipalitate a fost încheiat contractul de finanțare nr. 1487/21.02.2018 - 6421/07.03.2018 cu MDLPA în cadrul Programului de Dezvoltare Locală PNDL II.

Au fost realizate procedurilor de achiziție și a fost încheiat contractul de lucrări nr. 23.131 din 05.09.2018 cu privire la proiectarea, asistență tehnică și execuția lucrărilor de reabilitare, modernizare și extindere Colegiul Silvic ‘’Bucovina’’, municipiul Câmpulung Moldovenesc, județul Suceava cu societatea S.C. RTB FUNDS CONSULTING S.R.L.

Motivat de nerespectarea de către operatorul economic a termenelor de predare a documentației tehnice, a graficului de execuție și a clauzelor contractuale, am procedat la rezilierea contractului de lucrări mai sus menționat.

Societatea S.C. RTB FUNDS CONSULTING S.R.L. a atacat în instanță decizia de reziliere, ceea ce a dus atât la prelungirea termenelor, cât și la imposibilitatea reluării procedurilor de achiziție.

În urma pronunțării instanței în favoarea U.A.T. Câmpulung Moldovenesc a fost reluat procesul de achiziție publică, proces finalizat prin semnarea contractului de lucrări nr 28.201 din 30.09.2021 cu asocierea - S.C. ANTRAMICONS S.R.L. - lider

- S.C. PREPARATORY WORK S.R.L. - asociat

- S.C. OMG CONSTRUCT PROIECT S.R.L. - asociat

Obiectivele contractului: proiectarea, asistență tehnică, execuția lucrărilor și dotări.

În vederea realizării documentațiilor tehnice, în urma decopertărilor s-a constat că structura de rezistență a internatului are altă componentă față de cea menționată în expertiza tehnică ce a stat la baza elaborării DALI-ului din 2017 și care a stat la baza licitației de lucrări.

A fost realizată o nouă expertiză tehnică, a fost actualizată tema de proiectare, obținute alte avize și acorduri, etc. și finalizat procesul de elaborare a documentațiilor tehnic-economice.

Motivat atât de întârzierilor cauzate de rezilierea contractului cu societatea S.C. RTB FUNDS CONSULTING S.R.L., de reluarea procedurilor de achiziție, de contextul socio-economic cauzat de pandemia COVID SARS COV-2, de conflictul armat din Ucraina, de modificările legislative cu privire la valorile materialelor, cât și de suplimentarea categoriilor de lucrări necesare pentru realizarea obiectivelor, valoarea investiției rezultată din documentația tehnico-economică este considerabil mai mare față de sumele acordate prin contractul de finanțare nr. 1487/21.02.2018 - 6421/07.03.2018.

Prin contractul de finanțare 1487/21.02.2018 - 6421/07.03.2018 încheiat cu MDLPA, suma asigurată de la bugetul de stat este de 4.706.296 lei, în condițiile în care valoarea investiției era de 4.856.466 lei, conform studiilor și documentațiilor elaborate la nivelul anului 2017.

Valoarea actualizată a obiectului de investiții (în urma realizării documentației faza DTAC, PTh, DDE, CS) este de 9.921.019,98 lei inclusiv TVA din care C+M în valoare de 8.836.448,14 lei inclusiv TVA.

Având în vedere toate cele menționate mai sus, pentru realizarea obiectivului de investiții este necesară asigurarea de la bugetul local a sumei de 5.214.723,98 lei cu T.V.A.. Valoarea finală a obiectivului va rezulta în urma procedurilor de achiziție a lucrărilor.

Am purtat numeroase discuții și corespondențe cu MLPDA pentru suplimentarea valorii contractului de finanțare. În completarea demersurilor noastre este necesară și hotărârea Consiliului local de aprobare a noilor indicatori. În perioadele anterioare MDLPA a suplimentat contractele de finanțare și sperăm că și pentru obiectivul nostru va exista această posibilitate.

Vom realiza toate demersurilor necesare, dar în momentul de față nu avem altă posibilitate, altă sursă de finanțare.

Amintim că investiția *Reabilitare, modernizare și extindere Colegiul Silvic „Bucovina”, municipiul Câmpulung Moldovenesc, județul Suceava* are ca obiective reabilitarea și modernizarea clădirii internat II, sala de sport, precum și dotarea acestora.

Argumentele aduse de inițiator sunt reale și pertinente.

Având în vedere cele de mai sus, proiectul de hotărâre este oportun, legal și necesar.

|  |  |
| --- | --- |
| **DIRECŢIA TEHNICĂ ŞI URBANISM,**  **Director executiv adjunct,**  Istrate Luminiţa | **Serviciul investiții, tehnic, administrativ,**  **Șef serviciu**  Erhan Andrei |